Tatoeba sentences — language code: ina
Hodie io debe baniar mi catto.
Como in anglese il ha adverbios primari e derivate, e etiam expressiones adverbial.
Le adverbios primari es entratas in le dictionario e require nulle remarcas grammatic. Exemplos es: nunc, minus, plus, hic, ibi, aliquanto, semper, etc.
Le derivation regular de adverbios ab adjectivos utilisa le suffixo -mente appendite al forma complete del adjectivo. Post un -c final le volas -a es insertate.
In un serie de adverbios derivate, le suffixo -mente pote esser usate con le ultime adverbio solmente.
Un certe numero de adverbios listate in le Dictionario appare esser derivate irregularmente del adjectivos correspondente. Exemplos es: bon/ben, melior/melio, pejor/pejo, mal/mal.
Formationes de iste type debe esser acceptate como adverbios primari que non pote servir como modellos pro derivatos adverbial additional.
Le duo gruppos singule le plus numerose de iste typo es illos con le desinentia -e (dunque adverbios non distinguibile in forma del adjectivos correspondente), e illos con le desinentia -o.
Omne adjectivos in -issime permitte le formation de adverbios in -o, como bellissime => bellissimo.
Le desinentia -issimo pote esser usate in le derivation de adverbios ab adverbios, como ben ⇒ benissimo.
Pro le ordinales adverbial primo, secundo, tertio, etc., vide §130 infra.
Nota: In uso absolute (i.e. in exclamationes e similes), adverbios in -o pote esser derivate de omne adjectivos con le possibile substantivationes (-o, -a).
Numerose expressiones adverbial es unitates crystallisate e appare in iste forma in le Dictionario: in summa, de novo, de tempore in tempore, etc.
Le uso de omne sortas de formulationes con functiones adverbial es naturalmente illimitate como in anglese.
Le expression ‘a tres horas’, ‘con mi parve soror’, e ‘a presso del dentista’ ha functiones adverbial in le phrase ‘A tres horas io ha un incontro con mi parve soror a presso del dentista.’
Nota que il ha equalmente nulle differentia inter anglese e Interlingua in le uso adverbial de substantivos absolute que exprime distantia e duration de tempore.
Io irea a pede un millia pro un pipata de tabaco.
Que ille attende un minuta.
Su spada tirate, ille se precipitava in le cocina.
(Con) Lacrimas in su oculos, illa me relatava su triste historia.
Nulle adverbio de derivation irregular exclude le possibilitate de un synonymo regular: ben, o bonmente; melio, o plus ben, o plus bonmente; primo, o primemente.
Le comparation de adverbios non differe del comparation de adjectivos.
Illa scribe plus interessantemente que ille, sed illa parla minus interessantemente.
Iste chocolate es attractivissimemente impacchettate.
Le functiones del adverbio non differe del usage anglese.
Nota que adjectivos e in Interlingua e in anglese assume a vices functiones que induce multe grammaticos a conciper los como adverbios irregular.
Il pare plus simple appellar los adjectivos e tractar los assi.
Poetas scribe poemas.
Le rivo curre murmurante per le foresta.
Le sol brilla clar e belle.
Il debe esser possibile exprimer illo plus breve.